बेटी बचाने व स्वच्छता के दिए गए संदेश
शासकीय विश्वनाथ यादव तामस्कर स्वशासी महाविद्यालय (साइंस कॉलेज) में वार्षिक स्पर्धाओं के तहत मंगलवार को विद्यार्थियों ने आकर्षक रंगोलियां बनाईं। रंगोलियों के विभिन्न रंगों के साथ सामाजिक जागरुकता के संदेश दिए गए थे।
प्रतियोगिता में बेटी बचाओ, स्वच्छ भारत अभियान, पर्यावरण जैसे विषयों पर जागरुकता के संदेश दिए गए थे। वहीं किसानों की आत्महत्या की घटनाओं एवं सड़क दुर्घटनाओं के दर्द को भी उकेरा गया। साथ ही स्मार्ट सिटी में आधुनिक सुविधाओं को प्रदर्शित करने का सफल प्रयास रंगों के माध्यम से किया गया। प्रभारी प्राध्यापक डॉ. सुचित्रा गुप्ता ने बताया कि रंगोली को लेकर छात्र-छात्राओं में उत्साह रहा। छात्रों ने भी रंगोली में सामाजिक जागरुकता केे संदेश के साथ ही परंपरागत रंगोली प्रदर्शित की, जिसने दर्शकों का मन मोह लिया। विद्यार्थियों ने प्राकृतिक दृश्यों का रंगों के माध्यम से चित्रण किया। निर्णायक मंडल ने सभी प्रतिभागियों की रंगोली का निरीक्षण किया और उत्कृष्ट कलाकृति की सराहना की। प्रतियोगिता में डॉ. बलजीत कौर, डॉ. रंजना शर्मा, डॉ. लक्ष्मी ध्रुव, डॉ. संध्या अग्रवाल, डॉ. शाहीन गनी आदि का योगदान रहा।
छात्राओं ने रंगोली में सामाजिक जागरुकता का संदेश दिया। किसानों के दर्द को भी उकेरा।
hin_Deva hin_Deva hin_Deva hin_Deva